Ife Ẹ̀yẹ Àgbáyé FIFA 2010 ni Ife Eye Agbaye FIFA kokandinlogun, idije agbaye fun egbe agbaboolu orile-ede awon okunrin. O waye ni Guusu Afrika lati ojo 11 Osu Kefa de ojo 11 Osu Keje 2010. Awon orile-ede Afrika nikan ni won ni aye lati du igbalejo re; ni 2004, FIFA yan orile-ede Guusu Afrika koja Egypt ati Morocco lati di orile-ede Afrika akoko ti yio gbalejo idije na. Gbogbo ayo sele ni papa ereidaraya mewa ni ilu mesan kakiri orile-ede na, ayo iwasopin waye ni papa ereidaraya Soccer City ni Johannesburg. Awon egbe agbaboolu mejilelogbon ni won kopa leyin ti won ti yori ninu àwon idije ikopa to bere ni Osu Kejo 2007. Ninu ere ayo akoko idije na, awon egbe agbaboolu kookan dije ninu adipo ifigagbaga larin awon egbe agbaboolu merin fun ipo, awon egbe agbaboolu meji ti won lewaju ninu won ni won tesiwaju. Awon egbe agbaboolu merindinlogun yi tesiwaju ninu idije pami-nku, nibi ere ayo pami-nku igba meta fa awon egbe agbaboolu meji ti won kopa ninu ayo amuwasopin wa.